امریکا قوشمه ایالت لری ده توناوون جمهوررئیسلیک سیلاوی بولیب اوتدی.
سیلاو نتیجه سی نینگ اعلان ایتیلیشی کوتیلرایکن, بعضی حساس ایالت لرده رای لرنینگ سنه لیشی بوییچه پروسه نینگ دوام ایتیاتگن لیگی سببلی, کیم نینگ جمهوررئیس ایتیب سیلنگن لیگی نینگ انیقلنمه گن لیگی معلوم قیلیندی.
جمهوریتچی دونالد ترامپ بیلن دموکرات جو بایدن نینگ رقابت ایتیاتگن سیلاو لر ده کاندید لرنینگ هیچ قیسی سی کیره کلی 270 الکترال کالج گه ایگه بولالمه دی.
اسوشتید پرس تامانیدن ترقه تیلگن خبر گه کوره, ترامپ 48,1 و بایدن ایسه 50,3 فایز رای آلگن.
حاضرگه چه ایالت لر ده اعلان قیلینگن نتیجه لر گه کوره, بایدن 264 و ترامپ ایسه 214 الکترال کالج گه ایگه بولدی.
آلاسکا, نواده, پنسلوانیا, شمالی کارولاینا و جورجیا ایالت لریده ایسه حاضرگه چه نتیجه انیقلنمه گن.
عینی دمده ترامپ نینگ سیلاو کمپاینی مسئولی بیل ستیپین, وینسکانسن ده رای لرنینگ قیته باشدن سنه لیشی اوچون مراجعه قیله دیگن لیک لری و باشقه بعضی ایالت لر ده هم نتیجه توغریسیده دعوی آچیش لری نینگ ممکن ایکن لیگی نی بیلدیردی.
بایدن ایسه, حاضرچه قارانگن لیگی نی بیلدیریشی نینگ ممکن ایمس لیگی نی بیلدیررایکن, بیراق رای لرنینگ سنه لیشی بوییچه پروسه نینگ تکمیل بولیشی آرتیدن قازانگن تامان نینگ اوزی و امریکا خلقی بوله دیگن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
